**POTICANJE KREATIVNOSTI KOD DJECE**

(sažetak)

**CILJEVI PREDAVANJA I RADIONICE**

* poticanje kreativnog i kritičkog mišljenja
* ohrabrivanje djece da misle stvaralački i usude se biti drukčiji
* upoznavanje što više različitih oblika vježbi
* pokretanje osobne kreativnosti

Tijekom predavanja učitelji će doznati što je kreativnost, koje osobine imaju kreativni ljudi te zašto je razvijanje kreativnosti vrlo važan cilj odgoja i obrazovanja. Upoznat će neke od tehnika poticanja kreativnosti kao i niz igara, vježbi i zadataka koji se mogu koristiti u svim nastavnim predmetima, nastavnim situacijama i oblicima rada. Učitelji će vidjeti primjere dječje kreativnosti i sami se okušati u kreativnom i kritičkom mišljenju.

**Kreativnost** možemo definirati kao niz mentalnih procesa (uočavanje, razlučivanje bitnog od nebitnog, kombiniranje, uspoređivanje, povezivanje, procjenjivanje, pretpostavljanje, zamišljanje, otkrivanje …). Oni dovode do novih ideja, zamisli, rješenja, jedinstvenih teorija, novih proizvoda ili umjetničkih formi.

**Osnovne sastavnice kreativnosti su:**

* originalnost (izvornost) – jedinstvenost, rijetkost ideja
* fluentnost (protočnost) – lako, maštovito smišljanje brojnih ideja
* fleksibilnost (prilagodljivost) – pokretljivost ideja, kombiniranje rješenja
* elaborativnost (izvedivost) – uporabljivost, primjenjivost ideja

**Neke od osobina kreativnih ljudi**

Sklonost kritičnom odnosu, inicijativnost, otvorenost duha, autonomija, divergentno mišljenje, radoznalost, koncentracija, spremnost mijenjanja sebe, samopouzdanost.

**Djeca i kreativnost**

Svako dijete ima kreativni potencijal koji treba poticati. Kreativnost se ne može naučiti, ali se može uvježbavati (poput sporta). Više treninga omogućava bolje rezultate.

**Istraživanja o povezanosti između kreativnosti i inteligencije**

* niski rezultati u klasičnim testovima inteligencije – niski rezultati i u testovima kreativnosti
* visoki rezultati u testovima inteligencije - od najnižih do najviših rezultata u testovima kreativnosti.
* prosječna inteligencija je nužan, ali ne i dovoljan uvjet za kreativno mišljenje

I visoko inteligentna i visoko kreativna djeca u školi su uspješnija od ostale djece. Istraživanja pokazuju neka specifična obilježja obitelji iz kojih potiču kreativna djeca. To su obitelji u kojima se cijene dječji interesi, nezavisnost i preuzimanje rizika. S druge strane, obitelji visokointeligentne djece, prema istraživanjima, češće daju više važnosti dobrom ponašanju i školskom uspjehu.

**Kreativnost kao cilj odgoja I obrazovanja**

Znanstveno – tehnički napredak sve se više ubrzava, a društvene pojave i odnosi u suvremenom svijetu sve su složeniji. Problemi se ne mogu rješavati samo učenjem činjenica. Sve se više traži intelektualni i kreativni rad. Djecu trebamo poučavati kritičkom prosuđivanju, timskom radu, suradnji i rješavanju konflikata. Stoga je cilj suvremene škole odgojiti i obrazovati kreativnu (stvaralačku), kritičnu osobu koja je sposobna rješavati sukobe.

**Kako trebaju djelovati roditelji / odgojitelji / učitelji?**

* omogućiti djetetu da upotrijebi maštu, misaone sposobnosti, domišljatost
* omogućiti zanimljiv, raznolik i poticajan okoliš za dijete (“obogaćena” sredina)
* djeci treba omogućiti čitanje, sviranje, crtanje/slikanje/modeliranje, razgovor
* odrasli trebaju iskoristiti “zlatno doba” djece za poticanje kreativnosti

**Sputavanje kreativnosti u školskom okružju**

* inzistiranje na samo jednom ispravnom odgovoru, načinu, metodi,
* netolerancija učenikovih pogrješaka
* ignoriranje učenikovih ideja, novih rješenja
* autoritaran stav učitelja
* učitelj usmjeren na nastavni program
* nedostatak vremena za učenike
* preveliki broj učenika u jednom razredu
* nestručni učitelj
* vremensko, prostorno, materijalno ograničenje

**Ako želimo pomoći stvaranju novih ideja:**

* To je zanimljiva ideja/mišljenje/komentar.
* Odlično, isprobajmo to!
* Što nam je sve potrebno da to ostvarimo?
* Reci mi nešto više o tome.
* Pokažimo to ostalima.
* Koje su prednosti, kako možemo ukloniti nedostatke?
* Sviđa mi se to.
* Što možemo odmah ostvariti? Isplanirajmo sljedeće korake.

**Kako poticati kreativnost djeteta?**

* **Igre originalnih odgovora -** npr. *Što je sve crveno?* – uobičajeni odgovori donose 1 bod (jabuka, srce, rajčica), neuobičajeni 2 ili više (Mars, kapa patuljka)
* **Igre riječima** – povezivanje, premetanje i dr.
* **Izmišljanje nastavka priče ili drukčijeg kraja**
* **Pronalaženje veza** – npr. *Što je zajedničko mravu i lokomotivi?*
* **Različite upotrebe** – npr. *Za što sve može poslužiti olovka?*
* **Dovršavanje jednostavnih crteža na što zanimljiviji način**
* **Smišljanje i dodavanje različitih pokreta**
* **Problemske priče** i dr.

**U poticanju kreativnosti valja:**

* polaziti od stvorene baze znanja
* uvježbavati vještine konvergentnog i divergentnog mišljenja
* uvježbavati izražavanje rezultata u obliku podesnom za razumijevanje
* poučavati – više pojmove, manje činjenice
* omogućiti individualizirane pristupe i projekte
* osigurati poticajnu – nezastrašujuću atmosferu
* poticati učenike na nova rješenja problema
* organizirati aktivnosti koje traže i omogućuju velik broj točnih odgovora - rješenja

**Neke tehnike kreativnog mišljenja:**

* liste pitanja – 6 univerzalnih pitanja
* 6 šešira
* slobodne asocijacije
* provokativna tvrdnja – poticanje eksperimentiranja
* traženje originalnih odgovora
* traženje smiješnog u zadanom problemu
* izvođenje posljedica
* paukov dijagram (umna mapa)
* brainstorming – oluja mozgova

**Vježbe i zadatci za učenike**  **(izbor)**

1. Znakovi - simboli  
  2. Što sve može nastati od...  
  3. Neobične kombinacije  
  4. Dopunjavanje crteža  
  5. Neobična uporaba običnih predmeta  
  6. Neobične problemske situacije  
  7. Obrnute situacije/apsurdnosti  
  8. Što bi bilo kad bi bilo...  
  9. Neobična bića  
10. Neobični dijelovi tijela čovjeka i životinje  
11. Kombinacije: ljudi/životinje i predmeti

12. Kako bi prodao ovaj proizvod?  
13. Maštovitost - fantazija  
14. Pitalice - rebusi – zagonetke - križaljke  
15. Verbalni - semantički zadatci

16. Logički zadatci

17. Grafički zadani zadatci

**…**

**RADIONICA ZA UČITELJE**

Tijekom radionice učitelji će upoznati neke od tehnika kreativnog mišljenja te pomoću njih rješavati zadani problem *Kako povećati (pokrenuti) vlastitu kreativnost*.

Slijede zadatci grupirani u skupine:

1. Matematički zadatci
2. Logički zadatci
3. Zadatci za kreativno pisanje

Učitelji će rješavati konkretne zadatke.

Vježbe i zadatci koje ćemo raditi samo su izdvojeni primjeri rada na poticanju kreativnosti učenika. Želimo li razviti kreativni potencijal koji djeca imaju, treba ih raditi sustavno, od lakših prema složenijima, vodeći brigu o interesima i sposobnostima učenika.

**ZAKLJUČAK:**

Kreativnost ne bi trebalo poticati na marginama nastavnog procesa, već to treba postati jedan od najvažnijih zadataka za koji je potrebno predvidjeti vrijeme, postupke i stručnu pomoć učiteljima. U tome im mogu pomoći zajednice učenja, ali prije svega osobe koje dobro poznaju nove nastavne postupke (kritički prijatelji, stručni suradnici, mentori).

Poticanje kreativnosti učenika ovisi prije svega o tome koliko učitelji razumiju njen značaj za razvoj djeteta, poznaju načine na koje to mogu ostvariti i koliko su spremni mijenjati tradicionalne obrasce nastavnog rada koji tome ne idu u prilog.

doc.dr.sc. B. Bognar, ***Poticanje*** k***reativnosti u školskim uvjetima,*** 2004., *Napredak (145)*

**LITERATURA**

1. Burke Walsh, K. (obrada hrvatskog izdanja Hitrec, G.) *Kurikulum za prvi razred osnovne škole – Stvaranje razreda usmjerenog na dijete*. Zagreb: Udruga roditelja *Korak po korak* za promicanje kvalitete življenja djece i obitelji, 2002.
2. Cvetković Lay, J. I Pečjak V. *Možeš i drukčije, Zagreb, Alinea, 2004.*
3. Srića, V. *Upravljanje kreativnošću,* Zagreb, Školska knjiga, 1992.
4. Stevanović, M. *Škola i stvaralaštvo,* Labin, Media design, **2002.**
5. Vizek Vidović, V. i sur. *Psihologija obrazovanja*, Zagreb, IEP-VERN, **2003.**
6. Vesna Vlahović – Štetić i suradnice, *Daroviti učenici: Teorijski pristup i primjena u školi*, IDIZ Zagreb, 2005.
7. Materijali Udruge roditelja “Korak po korak” Zagreb
8. S. Delač i M. Mioković, *Stvaralačko pisanje,* Zagreb, Profil, 2008.